**ZMLUVA O DIELO**

**č. 18/2021**

**uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 536 a nasl. zákona č. 513/1991 Zb. (Obchodný zákonník v platnom znení)**

**Zmluvné strany**

**Zhotoviteľ:**

**(tu uchádzač uvedie svoje obchodné meno)**

Sídlo:

IČO:

DIČ:

IČ DPH:

Zastúpený:

Bankové spojenie:

IBAN:

Kontaktná e-mailová adresa a telefónne číslo:

(ďalej len ako „Zhotoviteľ“)

**a**

**Objednávateľ:**

**Dopravný podnik mesta Žiliny s.r.o.**

Sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Bankové spojenie: Slovenská sporiteľňa, a.s.

IBAN: SK1909000000005035044524

Kontaktná e-mailová adresa a telefónne číslo: [dpmz@dpmz.sk](mailto:dpmz@dpmz.sk), tel. 041/5660148

(ďalej len ako „Objednávateľ“)

(Zhotoviteľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

Táto Zmluva o dielo (ďalej ako ZoD) sa uzatvára ako výsledok verejného obstarávania realizovaného postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zákazku s nízkou hodnotou realizovanú prostredníctvom výzvy na predkladanie ponúk vyhlásil a zverejnil na svojom webovom sídle Objednávateľ ako obstarávateľ, ktorý vykonáva vybrané činnosti ustanovené v § 9 ods. 6 a 7 vyššie cit. zákona. Objednávateľ realizoval zákazku s nízkou hodnotou pod názvom: **Opravy skiel autobusov a trolejbusov vo vlastníctve Dopravného podniku mesta Žiliny s.r.o.** Zhotoviteľ bol vyhodnotený ako úspešný uchádzač o zákazku.

Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET ZMLUVY O DIELO**

Touto ZoD sa Zhotoviteľ zaväzuje pre Objednávateľa vykonávať opravy – t.j. vykonávať opravy poškodení malého rozsahu a opravy poškodení veľkého rozsahu realizované výmenou skla, ktoré sa vykonávajú na vozidlách Objednávateľa a to na autobusoch a na trolejbusoch. Jedná sa hlavne o práce, ktoré v sebe zahŕňajú:

1. Opravy poškodení malého rozsahu

Jedná sa o poškodenia skiel, ktoré boli spôsobené počas prevádzky vozidla činnosťou iného účastníka cestnej prevádzky. Sklá môžu byť mechanicky poškodené a prejaví sa na ich povrchu prasklina, mechanické povrchové poškodenie alebo lokálne bodové poškodenie.

Objednávateľ požaduje vykonať činnosti, ktoré súvisia s opravou poškodenej časti skla v rozsahu nevyhnutne potrebnom pre opravu vady tak, aby bola zabezpečená pôvodná funkčnosť skla.

2. Opravy poškodení veľkého rozsahu, realizované výmenou skla

Jedná sa o poškodenia skiel, ktoré boli spôsobené počas prevádzky vozidla činnosťou iného účastníka cestnej prevádzky alebo vznikli ako následok havárie vozidla zapríčinenej vodičom vozidla, ktorý viedol trolejbus alebo autobus a rozsah poškodenia je taký, že oprava ktorou sa zabezpečí sfunkčnenie skla si vyžaduje kompletnú demontáž poškodeného skla a inštaláciu nového.

Objednávateľ požaduje vykonať činnosti, ktoré súvisia s opravou skla v rozsahu nevyhnutne potrebnom pre opravu vady tak, aby bola zabezpečená pôvodná funkčnosť skla.

Jednotlivé typy skiel potrebných pre opravu formou ich celkovej výmeny dodá Objednávateľ, Zhotoviteľ vykoná práce súvisiace s demontážou poškodeného a s montážou nového skla a dodá spotrebný materiál potrebný pre montáž. Prípravky pre montáž, lešenie pre montážnych pracovníkov, ostatné pomôcky potrebné k výmene skla si zabezpečuje Zhotoviteľ na vlastné náklady.

Zoznam vozidiel Objednávateľa, na ktorých bude Zhotoviteľ vykonávať opravy skiel.

Trolejbusy

|  |  |  |  |
| --- | --- | --- | --- |
| **P.č.** | **Typ** | **Názov** | **Kusy** |
| 1 | Škoda 26TrA | SOLARIS | 2 |
| 2 | Škoda 27Tr | SOLARIS | 18 |
| 3 | Škoda 26Tr | SOLARIS | 9 |
| 4 | Škoda 31TR | SOR | 8 |
| 5 | Škoda 30TR | SOR | 7 |

Autobusy

|  |  |  |  |
| --- | --- | --- | --- |
| **P.č.** | **Typ** | **Názov** | **Kusy** |
| 1 | Škoda | Perun | 2 |
| 2 | Iveco Urbanway 12 Hybrid | Iveco | 16 |
| 3 | Solaris Urbino 12 4.gener. | Solaris | 14 |
| 4 | Solaris Urbino | Solaris | 5 |
| 5 | Irisbus Citelis PU09D1 | Iveco | 2 |
| 6 | Karosa B 961 | Karosa | 3 |

Podrobnejší opis a technická špecifikácia predmetu ZoD sú uvedené v Prílohe č. 1 tejto ZoD .

Objednávateľ sa zaväzuje každú jednotlivo dokončenú opravu, vykonanú v zmysle tejto ZoD prevziať a za opravu zaplatiť Zhotoviteľovi dohodnutú cenu.

**Článok III.**

**MIESTO A ČAS PLNENIA ZMLUVY O DIELO**

Miestom vykonávania diela je pracovisko Objednávateľa a to:

Dopravný podnik mesta Žiliny s.r.o., Kvačalova 2, 011 40 Žilina, ak sa jedná o opravy skiel trolejbusov.

Dopravný podnik mesta Žiliny s.r.o., Košická 2, 010 56 Žilina, ak sa jedná o opravy skiel autobusov.

1. Dopravu zamestnancov, montážneho materiálu a ostatného pomocného materiálu na miesto vykonania diela zabezpečí na vlastné náklady Zhotoviteľ .
2. Zhotoviteľ sa zaväzuje vykonať opravy skiel na vozidlách Objednávateľa v lehote dohodnutej Zmluvnými stranami. Presný termín bude uvedený v zákazkovom liste Zhotoviteľa .
3. Ak Zhotoviteľ pripraví dokončený predmet ZoD na odovzdanie Objednávateľovi pred termínom odovzdania uvedeným v zákazkovom liste, Objednávateľ sa zaväzuje predmetnú opravu prevziať aj v skoršom, Zhotoviteľom oznámenom termíne, ak mu to jeho kapacity dovoľujú.

**Článok IV.**

**PLNENIE ZMLUVY O DIELO – OBJEDNÁVANIE A PREBERANIE DIELA**

1. Práce spojené s plnením predmetu ZoD bude Zhotoviteľ zabezpečovať vlastnými technickými prostriedkami a s využitím kvalifikovaných, technicky spôsobilých pracovníkov.
2. Subdodávatelia nie sú účastníkmi tohto záväzkového vzťahu a z tejto ZoD im nevznikajú žiadne práva a povinnosti. Za vykonanie diela podľa tejto ZoD v celom rozsahu zodpovedá Zhotoviteľ.
3. Pred vykonaním samotnej opravy skla Zhotoviteľ vykoná jeho obhliadku, kontrolu a oboznámi sa s rozsahom poškodenia, odporučí spôsob opravy, stanoví cenu /na základe ponukových cien, ktoré sú súčasťou tejto ZoD ako Príloha č. 2/ a určí predpokladaný termín ukončenia opravy.
4. Práce podľa čl. II tejto ZoD si Objednávateľ objedná u Zhotoviteľa prostredníctvom elektronickej objednávky.
5. Objednávka bude okrem identifikačných údajov Objednávateľa a Zhotoviteľa obsahovať najmä:
6. Identifikáciu a rozsah opravy ktoré sú požadované vykonať na skle predmetného vozidla
7. Požadovaný termín vykonania opravy
8. Cenu vykonanej opravy

Termín vykonania opravy uvedenej v objednávke je pre Zhotoviteľa záväzný a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci alebo zmenou podľa pokynov Objednávateľa.

1. Zhotoviteľ realizuje opravu požadovanú Objednávateľom až na základe objednávky Objednávateľa, ktorú Zhotoviteľ potvrdí e-mailom.
2. Kontaktnou osobou na strane Objednávateľa je : Matúš Mravec e.mail: matus.mravec@dpmz.sk , mob. č.: +421 905 720 749

Kontaktnou osobou na strane Zhotoviteľa je: uviesť meno a priezvisko, e-mailovú adresu, tel. číslo).

1. O závadách, ktoré boli dodatočne zistené pri plnení tejto ZoD, Zhotoviteľ bezodkladne písomne (e-mailom) informuje Objednávateľa. Zároveň Zhotoviteľ oznámi Objednávateľovi nový termín ukončenia opravy. Zhotoviteľ je oprávnený zmenu objednanej opravy vykonať až po odsúhlasení Objednávateľom prostredníctvom e-mailu.
2. Použitie materiálu (značka výrobku, množstvo, cena) pri plnení predmetu ZoD je plne v kompetencii Zhotoviteľa. Zhotoviteľ zodpovedá za to, že použije postupy opravy a druhy materiálov, ktoré sú v súlade s postupmi stanovenými výrobcom a nie sú v rozpore s platnými normami a legislatívou platnou v SR.
3. V prípade potreby opravy skla vzniknutej z poistnej udalosti je Zhotoviteľ oprávnený začať s jeho opravou až po doručení oznámenia o písomnej obhliadke vozidla zo strany poisťovne. Pri prácach – opravách vyplývajúcich z poistných udalostí bude Objednávateľ akceptovať ceny za vykonané práce, ktoré má Zhotoviteľ dohodnuté (zazmluvnené) s poisťovňami.
4. Zmluvné strany sa dohodli, že po každom jednotlivom vykonaní opravy odovzdá Zhotoviteľ Objednávateľovi pri prevzatí predmetu opravy súpis vykonaných prác, ktorý zároveň slúži ako podklad pre vystavenie faktúry za vykonanú opravu.

**Článok V.**

**CENA SLUŽBY A PLATOBNÉ PODMIENKY**

1. Zmluvné strany sa dohodli, že jednotkové ceny za opravy jednotlivých typov skiel sú pre potreby tejto ZoD uvedené v Prílohe č. 2 a sú jej neoddeliteľnou súčasťou.
2. Ceny uvedené v Prílohe č. 2 podľa tohto čl. ZoD sú uvedené v návrhu na plnenie kritérií (Cenník), ktorý predložil vo verejnom obstarávaní Zhotoviteľ ako úspešný uchádzač o zákazku. Ceny sú stanovené v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
3. Cena za  spotrebný materiál použitý pri realizovaní predmetu ZoD je zahrnutá v cenách, ktoré Zhotoviteľ uviedol v Prílohe č. 2 ZoD.
4. Cenu za vykonanú opravu uhradí Objednávateľ na základe faktúry - daňového dokladu (ďalej len faktúra) vystavenej Zhotoviteľom
5. Objednávateľ uhradí Zhotoviteľovi cenu za vykonanú opravu formou bezhotovostného platobného styku na účet Zhotoviteľa , č. účtu IBAN:.............vedený v .................... .
6. Zhotoviteľ vystaví faktúru dňom riadneho a včasného dodania predmetu diela podľa tejto ZoD .
7. Splatnosť faktúry je 30 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Zhotoviteľa .
8. Zhotoviteľom predložená faktúra musí obsahovať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov a zákona č. 431/2002Z.z. o účtovníctve v znení neskorších predpisov. Faktúra musí obsahovať tiež číslo tejto ZoD (z evidencie zmlúv u Objednávateľa), vyšpecifikovaný rozsah vykonaných opráv. Neoddeliteľnou súčasťou faktúry je kópia objednávky potvrdená zástupcom Objednávateľa a zákazkový list, resp. preberací protokol alebo súpis vykonaných opráv, prípadne ďalšia dokumentácia viažuca sa k poskytovaným opravám ak je súčasťou opravy. V  prípade, že faktúra nebude obsahovať všetky náležitosti v zmysle platnej legislatívy alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto ZoD, Objednávateľ má právo reklamovať faktúru Zhotoviteľovi v prípade, že faktúra bude obsahovať nedostatky. Zhotoviteľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Zhotoviteľovi .
9. Objednávateľ je platiteľom dane z pridanej hodnoty (DPH). Zhotoviteľ je/nie je (nehodiace sa odstráni Zhotoviteľ ) platiteľom dane z pridanej hodnoty (DPH).

**Článok VI**

**TRVANIE ZMLUVY O DIELO**

1. Táto ZoD sa uzatvára na dobu určitú, a to na obdobie v trvaní **36 mesiacov** odo dňa nadobudnutia účinnosti tejto ZoD.
2. Platnosť tejto ZoD je pred uplynutím lehoty uvedenej v čl. VI. bod 1. možné ukončiť nasledovnými spôsobmi:
3. Písomnou dohodou Zmluvných strán k dohodnutému dňu
4. Písomným odstúpením od tejto ZoD
5. Výpoveďou
6. Od tejto ZoD môže odstúpiť každá Zmluvná strana, najmä z týchto dôvodov:

3.1 Zhotoviteľ môže odstúpiť od tejto ZoD ak:

1. Objednávateľ neplní svoje záväzky ani napriek upozorneniu Zhotoviteľa v ktorom mu Zhotoviteľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia
2. Objednávateľ je v omeškaní s úhradou faktúry dlhšie ako 30 dní

3.2 Objednávateľ môže odstúpiť od tejto ZoD , ak:

1. Zhotoviteľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia
2. Zhotoviteľ je opakovane v omeškaní alebo aj po upozornení Objednávateľa porušuje povinnosti, ktoré mu vyplývajú z tejto ZoD
3. Zhotoviteľ vykoná opravu, ktorá nezodpovedá dohodnutej oprave podľa čl. II.
4. Zhotoviteľ vstúpi do likvidácie
5. Výpoveďou bez uvedenia dôvodu
6. Odstúpenie od ZoD vyššie uvedeným spôsobom je účinné okamihom doručenia písomného odstúpenia od ZoD druhej Zmluvnej strane. V dôsledku odstúpenia od tejto ZoD nedôjde k zániku nárokov Objednávateľa na náhradu za spôsobenú škodu, nárokov zo zmluvných pokút, ani iných ustanovení, ktoré trvajú aj po ukončení ZoD .

4. Výpovedná lehota 2 mesiace, ktorá začína plynúť prvým dňom kalendárneho mesiaca nasledujúceho po doručení písomnej výpovede druhej Zmluvnej strane platí pre bod 2. e)

**Článok VII.**

**SPOLUPRÁCA ZMLUVNÝCH STRÁN A INFORMOVANIE**

1. Za účelom komunikácie Objednávateľa so Zhotoviteľom  určili Zmluvné strany kontaktné údaje svojich zodpovedných zástupcov. V prípade zmeny kontaktných údajov sú Zmluvné strany povinné bezodkladne sa o takejto zmene informovať. Kontaktné osoby vo veci realizovania predmetu ZoD sú uvedené v čl. IV. bod 7. tejto ZoD .
2. Pri vykonávaní diela postupuje Zhotoviteľ samostatne s prihliadnutím na pokyny a inštrukcie zo strany dohodnutého zástupcu Objednávateľa.
3. Účastníci tejto ZoD sa zaväzujú poskytnúť si všetku potrebnú súčinnosť tak, aby bol predmet tejto ZoD plnený včas v potrebnom rozsahu a primeranej kvalite.
4. Zhotoviteľ bude pri plnení predmetu ZoD postupovať s odbornou starostlivosťou. Zaväzuje sa dodržiavať všeobecne záväzné predpisy a podmienky tejto ZoD.
5. Zhotoviteľ sa zaväzuje, že bude s Objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces vykonania diela , dohodnutého v tejto ZoD a že mu bude oznamovať všetky okolnosti, ktoré by mohli ohroziť dohodnutý termín pre vykonanie prác v zmysle platnej objednávky.

**Článok VIII.**

**ZÁRUČNÁ DOBA A ZODPOVEDNOSŤ ZA KVALITU DIELA**

1. Zhotoviteľ sa zaväzuje vykonávať opravy skiel podľa tejto ZoD s odbornou starostlivosťou s vyvinutím maximálneho úsilia na dosiahnutie účelu tejto ZoD a zároveň prehlasuje, že disponuje potrebnými prostriedkami na riadne plnenie svojich záväzkov z tejto ZoD .
2. Zhotoviteľ zodpovedá za odborné prevedenie kvality vykonaných opráv. Na vykonané opravy poskytuje záruku v trvaní 24 mesiacov.
3. Záručná doba začína plynúť dňom písomného odovzdania a prevzatia opráv obidvomi Zmluvnými stranami.
4. Zhotoviteľ sa zaväzuje, že zistené a reklamované vady vykonaných opráv odstráni bez zbytočného odkladu, najneskoršie však v termíne do 2 pracovných dní. Odstránenie vád v dohodnutej dobe je v zodpovednosti a na priamy náklad Zhotoviteľa.
5. Záruka sa nevzťahuje na vady preukázateľne nezavinené Zhotoviteľom.
6. Každá Zmluvná strana zodpovedá druhej Zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.

**Článok IX.**

**SANKCIE**

1. V prípade omeškania Zhotoviteľa (t.j. nedodržania termínu dohodnutého v objednávke) s vykonaním opravy má Objednávateľ právo požadovať od Zhotoviteľa zaplatenie zmluvnej pokuty 200,- € za každý deň omeškania. Právo podľa predchádzajúcej vety má Objednávateľ aj v prípade, ak Zhotoviteľ nezačne s vykonávaním opravy včas, t.j. v deň, určený v objednávke ako deň začatia vykonávania opravy, ak ho Objednávateľ určil.

2. V prípade omeškania Zhotoviteľa s vykonaním opráv v lehote podľa čl. VIII. ods.4 má Objednávateľ právo požadovať od Zhotoviteľa zaplatenie zmluvnej pokuty 200,- € za každý deň omeškania.

3. V prípade omeškania Objednávateľa so zaplatením dohodnutej ceny opravy má Zhotoviteľ právo požadovať od Objednávateľa zmluvnú pokutu vo výške 0,05% z dlžnej sumy, za každý aj začatý deň omeškania.

4. Zmluvná pokuta je splatná do 15-tich dní odo dňa doručenia výzvy na zaplatenie Zmluvnej pokuty strane, ktorá porušuje povinnosť. Uplatnením zmluvnej pokuty nie je dotknutý nárok na náhradu škody.

5. Zmluvná pokuta sa považuje za zaplatenú jej pripísaním na účet dotknutej Zmluvnej strany v peňažnom ústave uvedenom v záhlaví tejto ZoD .

6. Zaplatením zmluvnej pokuty sa Zmluvné strany nezbavujú svojej povinnosti riadne splniť svoj záväzok z tejto ZoD.

**Článok X.**

**ZÁVEREČNÉ USTANOVENIA**

1. Táto ZoD nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto ZoD a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto ZoD, ktoré nie sú v tejto ZoD výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto ZoD sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto ZoD budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode tejto ZoD. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu tejto ZoD porozumeli súhlasia s ňou, na znak čoho ju podpisujú.
7. Zmluvné strany vyhlasujú, že ZoD uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto ZoD sú platné len v písomnom vyhotovení so súhlasom Zmluvných strán.
9. ZoD sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Zhotoviteľ preberá jedno vyhotovenie.

Prílohy k ZoD:

Príloha č. 1: Opis predmetu zákazky a jeho technická špecifikácia

Príloha č. 2: Identifikačné údaje uchádzača a návrh na plnenie kritérií (Cenník)

V ......... dňa ......................2021 V Žiline dňa ........................ 2021

Zhotoviteľ : Objednávateľ:

(podpis)

................................................... .................................................

(tu uviesť meno, priezvisko, funkciu)Ing. Ján Barienčík, PhD.

konateľ